एक महान दार्शनिक ने एक बार कहा था, "दुनिया एक किताब है,
और जो घूमते नहीं हैं, वे केवल एक ही पन्ना पढ़ते हैं।"
तो, मैं कहूँगा
कि मैं कई पन्ने पढ़ चुका हूँ, और मुझे यह किताब कुछ ख़ास पसंद नहीं आई।
मैं कई कारणों से घूमना पसंद नहीं करता हूँ।
मैं, जब ज़्यादा ठंड होती है,
सुखद महसूस नहीं करता हूँ।
बर्फ़ में तैरना, बिना कपड़ों के?
- हाँ। - वैसे, यह शानदार निमंत्रण है।
जब ज़्यादा गर्मी होती है, तो पता है क्या होता है? मैं सुखद महसूस नहीं करता हूँ।
मैं उतनी तेज़ नहीं भाग सकता।
- पर मैं 75 साल का हूँ। - तुम्हें मदद चाहिए?
नहीं, मैं कर लूँगा।
और शायद अभी और घूमने का समय आ गया है।
हे भगवान।
पहली बार मैंने हाथी के पिछवाड़े में हाथ डाला है।
पर अच्छी बात यह है
कि मैं कुछ शानदार होटलों में रह रहा हूँ।
अरे, वाह। क्या शानदार नज़ारा है।
शर्त यह है कि मैं बाहर की जगहों की खोज करने को भी राज़ी हुआ हूँ।
- संभलकर। - सच में।
- कितना सुंदर पहाड़ है। - वह ज्वालामुखी है।
वह ज्वालामुखी है?
ऐसी दुनिया जिससे मैं पूरी ज़िंदगी दूर रहता आया हूँ।
सेडी।
हे भगवान।
बस इससे बचकर निकलना ही काफ़ी होगा।
यह आख़िरी बार होगा कि मैं किसी फ़िन के साथ पाँच वोडका पीयूँगा।
द रिलक्टंट ट्रैवलर विद यूजीन लेवी
"वर्षा वन को बचाओ" हमेशा से मेरे लिए एक महत्वपूर्ण विषय रहा है।
पर "वर्षा वन में जाओ" के बारे में कभी नहीं सोचा था।
कोस्टा रिका
जब मैं कोस्टा रिका के बारे में सोचता हूँ तो मुझे नमी का,
एक चिपचिपे एहसास का ख़्याल आता है।
भिन्न लोगों को के लिए प्राकृतिक दुनिया के मायने भिन्न होते हैं।
पर मैं घर के अंदर रहना ज़्यादा पसंद करता हूँ।
अब, यहाँ कई सकारात्मक चीज़ें हैं।
मुझे ख़ुद को यह याद दिलाते रहना होगा।
कोस्टा रिका एक प्रसिद्ध शांतिपूर्ण देश है।
उनकी अपनी सेना भी नहीं है।
और कोस्टा रिकन लोगों की उम्र हम से ज़्यादा होती है।
पर जीवन प्रत्याशा के बारे में सोचकर अच्छा महसूस करना कठिन होता है
जब आप उन चीज़ों से भरे जंगल में खड़े होते हैं जो आपको मार सकती हैं।
मैं एसयूवी की उम्मीद नहीं कर रहा था,
पर शायद छत होती तो बेहतर होता?
"शुद्ध जीवन", कोस्टा रिका में स्वागत है, श्री लेवी।
- हैलो। - हैलो, आपसे मिलकर ख़ुशी हुई।
यह मध्य अमरीका का सबसे लोकप्रिय पर्यटन स्थल है।
लोग यहाँ के शानदार वन्यजीवों की ओर खिंचे चले आते हैं।
उनके लिए, इस देश की 5,00,000 प्रजातियाँ बेहद आकर्षक हैं।
मेरा यह मानना है कि "आप अच्छी चीज़ों से कभी नहीं ऊबेंगे।"
तो, कोस्टा रिकन लोग कैसे होते हैं?
अगर हमें कोई समस्या भी हो, तो भी हम सकारात्मक तरीका ढूँढने की कोशिश करते हैं।
और इसलिए हम हमेशा कहते हैं, "शुद्ध जीवन।"
- आपको इसका मतलब पता, शुद्ध जीवन का? - शुद्ध... नहीं।
यह एक फ़लसफ़ा है।
यानि हमेशा प्यार दो और प्यार लो।
शुद्ध जीवन।
मेरे पहले दो कोस्टा रिकन शब्द।
आप सोचते होंगे कि एक हॉलीवुड अभिनेता का जीवन ऐसा ही होता होगा।
पर अभी मेरे लिए,
यह व्यामोह और घबराहट के मिश्रित एहसास हैं।
स्वागत है। शुद्ध जीवन।
- शुद्ध जीवन! - शुद्ध जीवन।
नायारा टेन्टेड कैंप।
इन दो शब्दों का मेरे जीवन से दूर-दूर तक कोई लेना-देना नहीं है
- क्योंकि मैंने कभी कैंपिंग नहीं की... - वाह।
...और मैंने कभी एक रात भी टेंट में नहीं बिताई।
- तो, हमारी शुरुआत ही अच्छी है। - बढ़िया है। चलिए। कृपया।
नहीं, मैं उत्साहित हूँ।
यह टेंट हैं, यह जंगल है।
मेरी सबसे पसंदीदा चीज़ें एक ही जगह में हैं।
तो, मुझे बताया गया था टेंट, पर यह खंभों पर खड़े टेंट हैं।
मुझे नहीं लगता खंभों पर टेंट होने चाहिए।
पता है खंभों पर क्या होने चाहिए?
जोकर।
अब तक, यह टेंट जैसा नहीं लगता है।
- अंदर आइए। - धन्यवाद।
वाह, यह शानदार है।
- वन्यजीव। - अरे, वाह।
जन्नत।
यह बेशक़ जंगल है...
- जंगल है। हाँ। - ...क्योंकि सामने दिख ही रहा है।
वह काफ़ी सुंदर पहाड़ है, वह शानदार है।
वह ज्वालामुखी है।
- वह ज्वालामुखी है? - हाँ।
- पर वह कुछ अरसे से निष्क्रिय है? - हाँ, लगभग दस सालों से।
हाइरो
- वह दस साल पहले फटा था? - हाँ।
मुझे उम्मीद थी कि यह उससे ज़्यादा समय से
- निष्क्रीय था। - हाँ।
हज़ार डॉलर प्रति रात के दर पर आपको यही मिलेगा।
एक संलग्न प्राकृतिक आपदा।
- तुम्हारा बहुत-बहुत धन्यवाद, हाइरो। - आपसे मिलकर ख़ुशी हुई।
धन्यवाद।
यह बेहद सुंदर है।
और पक्का मैंने इतना सुंदर टेंट कभी नहीं देखा था।
मैंने लगभग कहा कि मैं टेंट में रहा था, पर मैं कभी टेंट में नहीं रहा, तो...
वन्यजीव... कहाँ से शुरू करूँ? कीड़ों से?
मुझे साँपों, मकड़ियों से डर लगता है। पर हम जंगल में हैं।
यह पागलपन है, ज्वालामुखी के पास रहना।
ये ऐसी चीज़ें हैं जिनसे... मैं दूर ही रहना पसंद करता हूँ।
तैयार होने के बाद,
और तैयार होने से मतलब है कि बग स्प्रे के तीन कोट लगाने के बाद,
मुझे लगता है कि मैं बाहर निकलने को तैयार हूँ।
यूजीन, हमारे जन्नत में स्वागत है।
कृपया, मेरे साथ चलो।
नायारा इसके मालिक लियो के दिमाग़ की उपज थी।
मुझे उस इंसान से ढेरों सवाल पूछने हैं जिसने एक वर्षा वन में होटल बनाया।
जैसे कि क्यों और शहर में क्या परेशानी है?
पता नहीं कहाँ से शुरू करूँ। तुमने इसकी शुरुआत कैसे की?
तुम जो यहाँ देख रहे हो, कुछ साल पहले इसे पहचान ही नहीं पाते।
पशुपालकों ने लगभग सब कुछ तबाह ही कर दिया था।
- यह सब यहाँ नहीं था जब तुम... - नहीं, यहाँ बस कीचड़ था।
- और कुछ भी नहीं था। - सच में?
घास तक नहीं थी।
यहाँ न तितलियाँ थीं,
न वन्यजीव थे, न पक्षी थे।
यहाँ कुछ भी नहीं था।
मेरे लिए एकदम आदर्श होता।
पर कोस्टा रिका अपनी सफलता के लिए बेहद मशहूर है।
पिछले 20 सालों में, इसने अपनी 20 प्रतिशत ज़मीन पर दोबारा जंगल उगाया
और सात मिलियन से भी ज़्यादा पेड़ लगाए।
मैं यह साबित करना चाहता था कि हम प्रकृति के साथ रहकर भी
दुनिया के सबसे शानदार होटल का निर्माण कर सकते हैं...
- हाँ। - ...और उसे चला सकते हैं।
मैं बस प्रकृति के इतने ही क़रीब जा सकता हूँ।
पर मुझे लग रहा है कि मेरा उत्साही मेज़बान मुझे और क़रीब ले जाना चाहता है।
यूजीन, शायद यहाँ एक स्लॉथ है, अगर तुम देखना चाहो तो।
- यहाँ स्लॉथ है? - हाँ।
स्लॉथ को ढूँढना बेहद कठिन होता है क्योंकि वे ऊँची टहनियों पर रहते हैं।
शायद वह वहाँ है। तुम्हें दिख रहा है?
नहीं। सीधे ऊपर?
हाँ।
मुझे नहीं दिख रहा है।
यहाँ से बेहतर दिखेगा।
वाह, हम स्लॉथ ढूँढ रहे हैं।
तो, सीधे ऊपर है।
सीधे ऊपर।
- मुझे वह दिख क्यों नहीं रहा? - हाँ, आपने सही दिशा में देखा था।
- ठीक है, वह... - मुझे दिख नहीं रहा है।
क्या मुझे बेवकूफ़ बनाया जा रहा है?
- मुझे दिख नहीं... हाँ... - तुम्हें दिख रहा है?
नहीं।
आपको बस मानना पड़ेगा...
हाँ।
...कि वही स्लॉथ है।
वह काली चीज़ देख रहे हैं? तो, मैं कहूँगा,
"हाँ, वह एक परछाई है?" वह परछाई की तरह है।
"आपको दिख रहा है?" "हाँ, मुझे दिख रहा है।"
ठीक है, तो अब जब हम स्लॉथ लगभग देख चुके हैं,
तो हम मान सकते हैं कि हमने वन्यजीवों को देख लिया।
पर लगता है लियो मुझे और भी कुछ दिखाना चाहता है।
यूजीन, अगर तुम्हें और वन्यजीव देखने हैं...
अह-हँ।
...मैंने बिना पूछे तुम्हारे लिए आज रात के लिए जंगल का दौरा बुक कर लिया है।
हाँ, यह सुनने में तो काफ़ी रोमांचक लगता है, पर पता नहीं।
- हाँ। - मैं तुमसे वादा करता हूँ...
- हाँ। - ...तुम्हें आज रात ढेरों वन्यजीव दिखेंगे।
मुझे पक्का यक़ीन है कि मैंने वन्यजीवों के प्रति मेरी राय स्पष्ट ज़ाहिर कर दी थी।
बेशक़, मैं हाइक पर जा रहा हूँ।
आमतौर पर मैं रात को हाइक पर नहीं जाता हूँ।
और मैं "ना" कर सकता था, पर मैं नहीं चाहता कि वह कहता फिरे,
"अरे, उसके साथ रहना काफ़ी कठिन था।"
और फिर यह बात फैलेगी।
"क्या तुमने लेवी के बारे में सुना? उसके बारे में एक अफ़वाह है।"
उसने कहा, "नहीं, उसके साथ रहना काफ़ी कठिन है।
वह काफ़ी कठोर है, अह, म्म, इतना मिलनसार नहीं है।"
"क्या तुम... मैं उसके साथ नहीं रहना चाहूँगा, नहीं।"
ख़ैर, अनुभव करो और सीखो।
अब, मुझे रात को जंगल में हाइक पर आना बिल्कुल पसंद नहीं है
और मैं इसे तीन शब्दों में बयाँ कर सकता हूँ।
जंगल, रात और हाइक।
- हैलो। - शुद्ध जीवन, आपसे मिलकर बेहद ख़ुशी हुई।
मेरा नाम इसिद्रो है।
इसिद्रो।
मैं यहाँ वर्षा वन में आपका दोस्त और टूर गाइड बनूँगा।
नायारा रिसॉर्ट्स इसिद्रो
आज रात मुझे तुमसे ईर्ष्या नहीं होगी।
शायद हम आज कुछ जीव देख पाएँगे...
- कुछ जीव? ठीक है। - अह-हँ।
...जैसे कि, अह, शायद मकड़ियाँ, साँप।
मकड़ियाँ और साँप? मुझे पता है तुम क्या करने की कोशिश कर रहे हो।
मुझे डराने की कोशिश कर रहे हो।
- हाँ। - तो, आप तैयार हैं?
- मैं तैयार हूँ, हाँ। हाँ। - ठीक है, चलिए चलें।
- मैं अभी आया। - ठीक है, बढ़िया है।
मैं अभी आया।
यह मत कहना कि मैं उनसे जितना डरता हूँ, उसके मुक़ाबले वे मुझसे ज़्यादा डरते हैं
क्योंकि यह सच में असंभव है।
ठीक है, चलो देखें... ठीक है, यह देखिए।
यहाँ एक मकड़ी है।
- यह देखिए, आपको दिख रही है? - हे भगवान।
- आपको दिख रही है? - हाँ, दिख रही है।
- हाँ। मुझे दिख रही है। - यह देखिए।
वाह, इसका जाला देखिए।
कुछ मकड़ियाँ,
- वे बड़े जाल बुनती हैं... - जानता हूँ।
...ताकि ज़्यादा से ज़्यादा कीड़े पकड़ सकें।
- तो... - हाँ।
...यह इंसानों के लिए ठीक नहीं है।
अब मुझे पता है कि किससे सावधान रहना चाहिए।
- यह रहा, यहाँ। - यहाँ।
- यह एक छोटी सी बेल है, डरिए मत। - हाँ।
- माफ़ करना। - कोई बात नहीं।
- क्योंकि अब मुझे डर लग रहा है। - कोई बात नहीं।
- मैं बता नहीं सकता, इसिद्रो... - अह-हँ।
...कि मुझे कितना मज़ा आ रहा है।
यह शानदार है।
नहीं आ रहा।
यह देखिए, यहाँ। ठीक यहाँ देखिए।
यह बुलेट चींटियों में से एक है।
- यह बुलेट चींटी है? - यह बुलेट चींटी है।
अगर इस चींटी ने काटा, तो आपको 24 घंटों तक दर्द होगा।
- काटने पर... हाँ। - ह... सही कहा।
- इसके द्वारा। - तो हम अब भी यहाँ क्यों खड़े हैं?
हाँ, मुझे शक़ होने लगा है कि इसिद्रो तब तक संतुष्ट नहीं होगा
जब तक मौत से हमारा सामना न हो।
ठीक है, यह देखिए।
यहाँ कुछ शानदार है।
- तुम्हें क्या दिखा? - यह साँप,
यह आइलैश पिट वाइपर के नाम से जाना जाता है।
- और उसका यह नाम इसलिए है क्योंकि... - तो... अह-हँ।
- ...यह सीधे आँखों पर हमला करता है? हाँ। - नहीं।
इसकी आँखों के ऊपर स्केल हैं जो भौहों जैसे दिखते हैं।
- क्या वह ज़हरीला है?
- काफ़ी ज़हरीला है। - वे ज़हरीले साँप हैं।
- इस प्रजाति में काफ़ी हेमोटॉक्सिन ज़हर है। - हाँ।
- तो, अगर इस प्रजाति के साँप ने काटा... - हाँ।
- ...तो यह अच्छी बात नहीं होगी क्योंकि... - नहीं, यह सुखद नहीं होगी।
चलो मान लें कि तुम्हें एक आइलैश वाइपर साँप ने काटा,
तो लगभग,
- कितनी देर में... - हाँ।
...मौत होगी?
आपके पास एक घंटे का समय होगा।
- तो एक घंटे में अस्पताल पहुँचना होगा? - सही कहा।
और अस्पताल कितनी दूर है?
- पैंतालीस मिनट दूर है। - 45 मिनट दूर है?
सही कहा।
तो जल्दबाज़ी करनी होगी?
- हाँ, आपको तुरंत भागना होगा। हाँ। - हाँ।
हम इन प्रजातियों के साँपों से काफ़ी संभलकर रहते हैं।
- वैसे... हाँ, बेशक़ रहना होगा। - तो, सच कहूँ तो, इसे देखना ख़ुशक़िस्मती है।
- हाँ। हम काफ़ी ख़ुशक़िस्मत हैं। - बढ़िया है।
यह देखिए, यह बेहद शानदार है।
- हाँ। बेहद शानदार है। - बेशक़ यह एक अलग ही अनुभव है।
मैं इसे अनूठा अनुभव कहता हूँ।
हाँ।
और कुछ लोग कह सकते हैं कि ऐसा एक अनुभव ही काफ़ी है।
शायद टहनी पर ऐसे एक साँप को देखना
रोमांचक है जो आपको 45 मिनटों में मार सकता है।
यह एक दिलचस्प चीज़ है।
और मैं समझने लगा हूँ
कि क्यों कोस्टा रिकन लोग प्रकृति के इतने क़रीब हैं क्योंकि यही उनकी ज़िंदगी है,
और यही उनकी दुनिया है और उन्हें इसी से प्यार है।
मैंने वह किया, मैं कह सकता हूँ कि मैंने जंगल में हाइक किया।
मैंने रात को जंगल में हाइक किया
और एक आइलैश वाइपर साँप देखा।
पर क्या मैं दोबारा ऐसे सफ़र पर जाऊँगा?
शायद नहीं।
टिटि
देखा, यह ज़्यादा आरामदायक है।
साँपों और कीड़ों के
अपने प्राकृतिक वास हैं...
और मेरा अपना है।
वह क्या था?
सरप्राइज़, सरप्राइज़, मैं ठीक से सो नहीं पाया।
जब मैं जागा, मैं उन नन्हें जानलेवा जीवों के बारे में लगभग भूल ही गया था।
बस समय रहते मेरी खिड़की से दिखने वाला पहाड़ के आकार वाला ख़तरा याद आ गया।
शायद वह फूट रहा है।
ज्वालामुखी फूट रहा है।
क्या हमें किसी को बुलाना चाहिए?
आतंक फ़ैलाने के लिए माफ़ी चाहूँगा।
मैं क्या कहूँ? शायद मुझे बस ज्वालमुखियाँ रास नहीं आते हैं।
पर कुछ लोग उसे घर बुलाते हैं।
इस समुदाय की तरह जो यहाँ ला फार्च्यूना शहर में फला-फूला है।
यह ला फार्च्यूना के केंद्र में...
बेहद सुंदर पार्क है।
- हैलो, मेरा नाम मारियो है। - वाह।
"शुद्ध जीवन।"
सभी काफ़ी तनाव मुक्त और शांत दिख रहे हैं।
मुझे इस जगह का शांत वातावरण बेहद पसंद आया।
वाह।
कोस्टा रिका में प्रतिभा है।
मुझे पता चला कि एक काफ़ी अच्छा कारण है
कि क्यों सभी यहाँ रहकर बेहद ख़ुश हैं।
ए, शुद्ध जीवन।
ला फार्च्यूना का मतलब है "अच्छी क़िस्मत।"
यह उपजाऊ ज्वालामुखीय मिट्टी से घिरा हुआ है,
जो एक ख़ास फसल उगाने के लिए उत्तम है।
कॉफ़ी। जो अर्थव्यवस्था के लिए इतनी मूल्यवान है,
कि इसे सुनहरा अनाज कहा जाता है।
और मेरी रात की नींद हराम होने के बाद, शायद मुझे भी एक या दो कप कॉफ़ी चाहिए।
तो, मैं पाँचवीं पीढ़ी के कॉफ़ी किसान, एलन से मिल रहा हूँ।
- शुद्ध जीवन। - बढ़िया है। हमारे बाग़ान में स्वागत है।
यह मेरा बिज़नेस पार्टनर है, एंटोनिओ।
और यह मैक्सिमो हैं, इसके पिताजी।
हम यहाँ कॉफ़ी के कुछ पौधे लगा रहे हैं।
यह असल में ऐसा ही दिखता है?
मुझे इस बारे में कुछ नहीं पता कि कोस्टा रिकन कॉफ़ी अन्य देशों की कॉफ़ी से...
- हाँ, अन्य देशों की कॉफ़ी से? - ...अलग क्यों है।
हमारी मिट्टी उत्तम है। कोस्टा रिका ज्वालामुखीय मिट्टी से भरा है,
इसलिए कॉफ़ी बेहतर उगती है और बेहतरीन स्वाद देती है।
अगर इजाज़त हो, तो क्या मैं पूछ सकता हूँ, डॉन मैक्सिमो की उम्र कितनी है?
पचासी साल, यूजीन।
क्या आपको इतनी मेहनत करनी चाहिए?
- उन्हें यह बेहद पसंद है। - जानता हूँ, पर वह...
वह यह काफ़ी अरसे से कर रहे हैं, यूजीन।
मुझे पता है, मैं घबरा जाता हूँ।
मैं 85 साल के बुज़ुर्ग को सारा काम करने देने में मैं थोड़ा दोषी महसूस कर रहा हूँ।
मैं ज़्यादा शारीरिक मेहनत नहीं करता हूँ।
- आप कोशिश करना चाहोगे? - वैसे...
मेरा मतलब, ज़रूर। यह बेलचा ही है।
मैंने अपने जीवन में कई काम किए हैं।
मैंने कई गर्मियों तक कूड़ेवाले का काम किया है।
और यह उस समय की बात है जब ऑटोमैटिक प्रणाली नहीं थी,
जिसमें कैन ट्रक में जाता है
और ट्रक उसे पीसता है और... मैं जितना दिखता हूँ, उससे ज़्यादा शक्तिशाली हूँ।
- बहुत ख़ूब। - मैं चाहता हूँ मेरी पत्नी यह फुटेज देखे
क्योंकि उसे लगता है कि मैं शारीरिक...
मेहनत नहीं कर सकता हूँ।
तो, मूल रूप से...
तो पौधों में कॉफ़ी उगने में क़रीब तीन साल लगेंगे।
पर, मेरे पास उतना समय नहीं है।
मेरी क़िस्मत अच्छी है कि इस साल की फसल कट गई है।
यह बीन है?
कभी-कभी लोग इसे ऐसे ही खाते हैं।
आप कोशिश कर सकते हैं। बस इस तरह।
- इसका स्वाद कॉफ़ी जैसा बिल्कुल नहीं है, है न? - नहीं, बिल्कुल नहीं है।
हाँ, भुनने की प्रक्रिया में ही जादुई कारीगरी होती है।
भुनने की प्रक्रिया कॉफ़ी के स्वाद के लिए
बेहद महत्वपूर्ण है।
जो काम आप किसी भी अनुभवहीन इंसान को नहीं सौंपेंगे।
तो, यहीं आप अपना ख़ुद का मिश्रण बनाएँगे।
मैं अपना ख़ुद का मिश्रण बनाऊँगा?
हाँ। आपकी अपनी कॉफ़ी।
- आप डालना चाहेंगे? - हाँ, ज़रूर।
यहाँ कॉफ़ी महत्वपूर्ण व्यवसाय है।
कोस्टा रिका दुनिया का इकलौता देश है
जहाँ बेहतरीन गुणवत्ता वाले बीन को छोड़कर अन्य बीन उगाना ग़ैरक़ानूनी है।
यह ये बताने का सही समय नहीं है कि मुझे इंस्टेंट कॉफ़ी ज़्यादा पसंद है।
क्या तुम हैरान नहीं हो कि मैं कितनी आसानी से यह प्रक्रिया जान गया हूँ?
हाँ।
हल्की भुनी हुई कॉफ़ी का स्वाद थोड़ा मीठा और खट्टा होता है।
गहरे भुने हुए का स्वाद ज़्यादा कड़वा होता है। बस कॉफ़ी पीकर करने वाली बातें।
आपको मुझे बताना होगा कि आपके अपने मिश्रण के लिए कब रुकना है।
शायद इतना काफ़ी है।
अंत में, मेरी मेहनत का परिणाम देखने का समय आ गया है।
- मेरा मिश्रण है? - हाँ।
कॉफ़ी में बस थोड़ा गर्म पानी डालना है।
अगर तुम्हें सुबह को काम के लिए जल्दी निकलना है...
तो यह अच्छा विचार नहीं होगा।
यह...
ठीक है, अब आपके साथ कॉफ़ी पीयूँगा।
अब मैं घबरा रहा हूँ।
- क्यों? - क्योंकि यह मेरा मिश्रण है।
- यह काफ़ी स्वादिष्ट है। - हाँ।
इसमें चीनी नहीं है। इसलिए, इसमें प्राकृतिक मिठास है।
हाँ।
मैं इस कॉफ़ी के लिए विज्ञापन कर सकता हूँ।
ज़बरदस्त पर फिर भी हल्की।
हम कॉफ़ी विशेषज्ञों को काम के बाद काफ़ी भूख लगती है।
और आज शाम को, मैं क़िस्मतवाला हूँ कि मैं नायारा के मुख्य शेफ़ का मेहमान हूँ।
पक्का तुम ही क्वेंटिन होगे। कैसे हो, सर?
मैं ठीक हूँ, और आप?
मैं ठीक हूँ। यह दिन भर का सबसे रोमांचक हिस्सा है।
मैं आपके लिए कोस्टा रिकन वाग्यु गोमाँस पका रहा हूँ।
इसे कॉफ़ी क्रस्ट के साथ परोसा जाता है।
- कॉफ़ी क्रस्ट। यह बढ़िया सुनाई पड़ता है। - "कॉफ़ी क्रस्ट। तो..."
तो, तुम कोस्टा रिका से नहीं हो?
मैं कोस्टा रिका से नहीं हूँ। दरअसल मैं ब्रसेल्स से हूँ।
तुम बेल्जियम से कोस्टा रिका कैसे पहुँचे?
मैं कोस्टा रिका से किसी से मिला।
- और तुम यहीं रुक गए? - तो...
मुझे यह देश सच में बेहद पसंद है।
मुझे यहाँ के लोग बेहद पसंद हैं।
इसलिए, मैंने यहीं रुकने का फ़ैसला किया।
- शायद मैं अपनी ज़िंदगी यहीं बिताऊँगा। हाँ। - वाह।
शायद शुद्ध जीवन...
शुद्ध जीवन का फ़लसफ़ा।
- ...तुम्हारे लिए कुछ मायने रखता है। - मैं...
मैं अब भी उसके सही मायने समझने की कोशिश कर रहा हूँ। पर...
मेरे...मेरे लिए, शुद्ध जीवन का मतलब है, उनका जीवन के प्रति नज़रिया।
जिस तरह से वे जीते हैं। जिस तरह से वे जीवन का मज़ा लेते हैं। यह...
- तो, यह एक जीवन शैली है? - यह एक जीवन शैली है। सही कहा।
वे यूरोप के लोगों के मुक़ाबले काफ़ी कम
तनाव में जीते हैं।
- दरअसल वे ज़्यादा... - यूरोप के मुक़ाबले यहाँ...
- हाँ, हाँ, मेरे... मेरे काम में भी। - काफ़ी कम तनाव है।
रसोई के कर्मचारियों को संभालना, यह बेहद तनावपूर्ण काम है।
हाँ, पता है, मैंने "हेल्स किचन" देखा है। मुझे बस इतना ही पता है। वह डरावना है।
यह शानदार दिखता है।
उम्मीद है आपको सच में मज़ा आएगा।
यह कैसा है?
मैंने इतना स्वादिष्ट माँस कभी नहीं खाया...
- अच्छा? - हाँ, यह बेहद स्वादिष्ट है।
- इसके लिए धन्यवाद। - यह मेरा सौभाग्य है, यूजीन। धन्यवाद।
यह ऐसा खाना है जो आपको काफ़ी बेहतर महसूस करवाता है।
जो आपकी सारी चिंताएँ दूर कर देता है,
जैसे कि साँपों से घिरे टेंट में सोना।
लगभग।
तो, बिना ज्वालामुखी के फूटे एक और रात बीत गई।
और ज्वालामुखी के पास रहने पर, यह अच्छी ख़बर ही है।
मैंने कुछ आवाज़ें ज़रूर सुनी
जो कि मुझे समझ नहीं आईं।
पर मेरी नींद टूटती रही।
आज की सुबह काफ़ी अच्छी है। मैं कॉफ़ी पी रहा हूँ।
यह कोस्टा रिकन जीवन शैली का वह हिस्सा है जिसके अनुकूल मैं ढल सकता हूँ।
पर, शुद्ध जीवन, यह मेरे लिए अब भी एक रहस्य है।
पर आज, मेरे आख़िरी दिन में,
मैं अपने स्वभाव के विपरीत कुछ ऐसा करने जा रहा हूँ
जो मकड़ियों को जानने से भी ज़्यादा अजीब है।
कुछ ऐसा जो अपने दोस्तों को बताते हुए मुझे शर्मिंदगी महसूस होगी।
फ़ॉरेस्ट थेरेपिस्ट के साथ एक सेशन। मुझे नहीं पता यह क्या होता है।
पर सुनो, मुझे नहीं पता... मैं कभी किसी थेरेपी में नहीं गया हूँ।
नहीं, आमतौर पर मैं अपने बारे में ज़्यादा बातें नहीं करता हूँ।
मैं अपने तक ही रहता हूँ। मैं यही कहता हूँ कि "यह निजी संपत्ति है।"
हाँ, दूर रहो। प्रवेश मत करो।
यूजीन लेवी, निजी संपत्ति है।
सच कहूँ तो, मैं आइलैश पिट वाइपर के पास लौटना ज़्यादा पसंद करूँगा।
- स्वागत है, श्री लेवी। - हैलो।
- आपसे मिलकर ख़ुशी हुई। - मुझे भी।
टडेओ यहाँ कोस्टा रिका में 11 फ़ॉरेस्ट थेरेपिस्टों में से एक है।
उन 11 के अलावा पेड़ों से बातें करने वाला
बस कोई पागल इंसान ही होगा।
आपको फ़ॉरेस्ट थेरेपी से कोई उम्मीद है?
मुझे लगता है यह प्रकृति से जुड़ने पर आधारित है।
हाँ, आपने सही कहा।
- सच में? वाह। - जी, सर।
पर एक उष्णकटिबंधीय वर्षा वन के अंदर
- एक बेहद घना, सहजीवी पारिस्थितिकी तंत्र होता है। - ठीक है।
अगर आपकी इंद्रियाँ जंगल को महसूस कर सकीं, तो आपको कई फ़ायदे होंगे।
दरअसल मैं जीवन में कभी
किसी थेरेपी में नहीं गया हूँ। तो, मैं...
मुझे कहना होगा कि मैं थेरेपिस्ट नहीं हूँ। मैं बस एक गाइड हूँ।
जो मुझे थेरेपिस्ट के पास ले जाएगा?
- या... समझ गया। - हाँ, जंगल ही थेरेपिस्ट है।
दरअसल, जंगल ही थेरेपिस्ट है।
तो, मैं यहाँ टडेओ के साथ अपनी समस्याओं पर बातें नहीं करूँगा।
मैं पेड़ों से बातें करूँगा।
सबसे पहले, मैं आपको जंगल के साथ कुछ साझा करने को कहूँगा।
आप जंगल को कुछ ऐसा बता सकते हैं जो आपने पहले कभी किसी को नहीं बताया।
- जंगल को बताऊँगा। - उसके बाद,
जंगल को वह बताइए जिसके लिए आप जीवन में आभारी हैं।
जिसके लिए मैं अपने जीवन में आभारी हूँ?
हाँ। और मैं ड्रम बजाकर आपको वापस बुलाऊँगा।
इसे बजाकर।
जब आपको यह सुनाई दे, आप यहाँ वापस आएँगे,
और हम इस पर चर्चा करेंगे। कृपया, इस तरफ़ आइए।
मैं खुले दिमाग़ से सोचने की कोशिश कर रहा हूँ।
ऐसा लगता है कि आपको उन सभी चीज़ों को अपनाना चाहिए जो आपको प्रकृति से जोड़ती हैं।
दुर्भाग्यवश, प्रकृति उन चीज़ों में सबसे कम प्राथमिकता रखती है
जिनसे मुझे जुड़ना चाहिए।
पर, मैं कोशिश कर रहा हूँ।
सबसे पहले मुझे कुछ ऐसा बताना है जो मैंने कभी किसी को नहीं बताया।
मेरी पत्नी को भी नहीं।
एक बार मैं एक पोकर गेम में 800 डॉलर हारा था।
किसी को यह पता नहीं है
और मैं काफ़ी परेशानी में पड़ता अगर मैंने कुछ बताया होता।
इसे राज़ ही रखना है।
अब, जिसके लिए मैं आभारी हूँ।
यह आसान है।
मैं अपने परिवार के लिए आभारी हूँ।
मैं अपनी पत्नी, डेब के लिए आभारी हूँ। मेरे बेटे, डेनियल के लिए आभारी हूँ।
मेरी बेटी, सैरा के लिए आभारी हूँ। मेरे भाई, फ़्रेड के लिए आभारी हूँ।
मेरी बहन, बार्ब के लिए आभारी हूँ।
सबसे शानदार, प्यारा परिवार। और तुम यह समझते हो।
ड्रम की आवाज़। यह लौटने का समय है।
- श्री लेवी। - हाँ।
आपको क्या महसूस हो रहा है?
मुझे महसूस हो रहा था,
मैं उसे रिश्ता नहीं कहूँगा,
पर सब कुछ गहराई से जुड़ा हुआ महसूस हुआ।
बहुत-बहुत धन्यवाद।
क्या आप इस अनुभव को पूरा करने के लिए कुछ और करना चाहेंगे?
यह संपूर्ण अनुभव जैसा ही लगा,
पर अगर कुछ ऐसा है जिससे
मेरा यह अनुभव और बेहतरीन होगा तो फिर...
कुछ है।
- मुझे इसी का डर था, पर... - कृपया मेरे साथ आइए।
हाँ।
मुझे बुरा लग रहा है, पर शायद टडेओ को तुरंत समझ आ गया
कि यह मेरे लिए सच में कारगर नहीं हो रहा है।
हम कहाँ जा रहे हैं, टडेओ?
मेरा विश्वास है कि आपको यह मज़ेदार लगेगा।
आपको विश्वास है कि मुझे यह मज़ेदार लगेगा?
पर उसने ठान ली है कि वह मुझसे हार नहीं मानेगा।
ठीक है, मैं पहुँच गया।
अब, मैं कई परिस्थितियों में घबरा जाता हूँ।
- हम पहुँच गए। - ठीक है।
पर एक परिस्थिति है जिससे मैं पक्का बेहद डरता हूँ।
ऊँचाई।
यह लटकता हुआ पुल जंगल की सतह से 180 फीट ऊपर
पतले केबलों पर लटका हुआ है।
मुझे नहीं लगता इसे पुल कहते हैं।
ठीक है। रुको। एक सेकंड।
ठीक है।
- बस जाइए शुद्ध जीवन का मतलब ढूँढिए। - हाँ, मुझे ऐसा नहीं लगता है।
मुझे नहीं लगता, मुझे नहीं लगता मुझे इस चीज़ पर शुद्ध जीवन का मतलब पता चलेगा।
मुझे... मुझे ऊँचाई से डर लगता है, टडेओ। मुझसे नहीं होगा... सच में।
- इसका मज़ा लेने की कोशिश कीजिए। - मज़ा लेने की कोशिश करूँ?
- हाँ। - ठीक है।
हाँ। यह वही "चलो बिना सहमति के हामी न भरें" वाली परिस्थिति है।
ठीक है, यह पागलपन है।
हे भगवान।
मैं चर्खी-झूले पर नहीं चढ़ सकता। समझे?
मुझे ऊँचाई से डर लगता है। मैं बालकनी से नीचे नहीं झाँक सकता।
हे भगवान।
मैं बस चाहता हूँ कि यह जल्दी ख़त्म हो।
अरे, नहीं।
तो, मैं क्यों रुककर
नज़ारे की सराहना कर रहा हूँ?
वह कठिन था।
वाह।
हाँ।
वह काफ़ी रोमांचक था।
बढ़िया है।
हाँ। यह बढ़िया है। जंगल के साथ जुड़ना।
मुझे लगता है यह शानदार है और यह बेहद सुंदर जगह है।
और इस संदर्भ में कि हम कहाँ है और कौन हैं,
यहाँ सच में कुछ ऐसा है,
जिससे हम जुड़ सकते हैं।
शायद मैंने शुरुआत में थोड़ी निंदा की थी पर अपने सबसे बड़े डर पर
जीत हासिल करना एक ख़ास पल होता है।
ख़ासकर तब जब आपको यह केवल एक बार करना पड़ता है।
और जीवन के प्रति मेरे नए उत्साह का जश्न मनाने हेतु
पार्टी करने के लिए ला फार्च्यूना जाने से बेहतर तरीका...
हैलो।
...और क्या हो सकता है?
कोस्टा रिकन लोगों को गर्व है कि वे अजनबियों का अच्छा स्वागत करते हैं,
और मैं इसी पर निर्भर हूँ क्योंकि मैं एक स्थानीय बढ़ई, डॉन रिकार्डो के
जन्मदिन की पार्टी में बिन बुलाए आया हूँ।
- ए। - हैलो।
- हैलो। यूजीन? - हाँ।
- तुमसे मिलकर ख़ुशी हुई। मैं सलीम हूँ। - सलीम, मिलकर ख़ुशी हुई।
तो, तुम डॉन रिकार्डो के बेटे हो?
- हाँ। हाँ। - ठीक है।
आज, मैं उनके लिए एक केक लेने आया हूँ।
- यह बढ़िया है न? - हाँ।
मारित्ज़ा।
हैलो।
ठीक है।
यही है जो केक बनाती है...
- उनकी तस्वीर देखो। - अरे, वाह। यह देखो!
क्या उन्हें पता है कि तुम केक लेकर जा रहे हो या यह सरप्राइज़ पार्टी है?
- मुझे नहीं लगता यह सरप्राइज़... - शायद मैं ही वह सरप्राइज़ हूँगा।
हाँ, यह तो तय है।
यह महत्वपूर्ण है। 85, है न?
मुझे लगता है कि वह सौ से भी ज़्यादा साल जीएँगे।
- ठीक है। - धन्यवाद।
और यह संभव भी है।
कोस्टा रिका दुनिया के पाँच नीले ज़ोन में से एक है,
जहाँ लोग 90 या उससे भी ज़्यादा साल जीते हैं।
और उम्मीद अनुसार, डॉन रिकार्डो अभी आराम करने के लिए तैयार नहीं हैं।
मुझे मदद करके ख़ुशी होती, पर मुझे छितरों से डर लगता है।
और सलीम की बहनों और उसकी माँ, एल्मा ने मुझे एक काम सौंपा है।
मैं यहाँ आकर बेहद उत्साहित हूँ।
तो, हमारे पास कुछ घर पर बना हुआ खाना है। मुझे अच्छा तौरतिआ बेहद पसंद है।
हाँ। मैं काफ़ी पहले से तौरतिआ बनाता हूँ,
पर, हाँ, इसे बस...
हाँ, उसे उसमें डाल दो... शाबाश।
देखा, है न?
क्या तुम अपनी माँ से पूछ सकते हो, कि उनके लिए शुद्ध जीवन का क्या मतलब है?
उन्होंने कहा कि, "मेरे लिए, इसका मतलब है प्रकृति में पहाड़ों के साथ जुड़ना।
नदियों के साथ। जंगल के पास।"
- हाँ। - "अपने पति के साथ
और मेरे बच्चों, और मेरी बेटियों और बेटों के साथ।"
हाँ।
चाहे आप कहीं से भी हो, यही सबसे महत्वपूर्ण है, है न?
- बिल्कुल सही कहा, बिल्कुल सही। - परिवार।
अब, उन्होंने कपड़े बदल लिए हैं। उन्हें देखो।
बर्थडे बॉय।
- ठीक है, अब चलो पार्टी शुरू करते हैं। - चलो पार्टी शुरू करें।
आज रात जन्मदिन का डिनर एक आम कोस्टा रिकन डिनर है।
चावल, दोबारा तली हुई फलियाँ, केले और, ज़ाहिर है, तौरतिआ।
सलीम, मुझे इस पार्टी में बुलाने के लिए धन्यवाद।
मैं बेहद उत्साहित हूँ।
डॉन रिकार्डो के 85वें जन्मदिन के जश्न का
हिस्सा बनना मेरे लिए काफ़ी सम्मान की बात है।
तुमसे मिल पाना मेरे पिताजी, मेरे परिवार, मेरी माँ के लिए
एक शानदार तोहफ़ा है।
मुझे दिख रहा है। पक्का यहाँ "अमेरिकन पाई" के फ़ैन होंगे।
- हाँ! - हाँ?
- हाँ। मैं हूँ! - हे भगवान।
- मैं हूँ, हाँ। - मैं बस मज़ाक कर रहा था।
मुझे पसंद है।
चलो सभी खाना शुरू करें।
- ठीक है। चियर्स! - मैं बेसब्र हूँ। धन्यवाद। चियर्स।
पाई से याद आया, वह केक कहाँ है जो हम लेकर आए थे?
अरे, देखो।
वाह।
यह शानदार परिवार है। मुझे यह परिवार बेहद पसंद है।
उनमें एक ऊर्जा है और मज़ाकिया अंदाज़ है,
और उन्हें अच्छा समय बिताकर मज़ा आता है
और वे जीवन में सकारात्मकता देखते हैं।
"सिंको"... 58। "सिंको ओचो।"
मुझे यह देश और इसका भू-दृश्य,
और ख़ासकर यहाँ के लोग बेहद पसंद हैं।
सच में, मैं यहाँ के...
लोगों से जुड़ा।
और यह "शुद्ध जीवन" वाली चीज़,
यह इनके वजूद का बहुत बड़ा हिस्सा है।
चिंता मत करो, ख़ुश रहो। यहाँ यही मानते हैं।
काश मैंने यह पहले ही सीखा होता।
शायद मैं वर्षा वन को लेकर घबराया हुआ था,
कि पेड़ों के नीचे क्या है,
जो कि हमेशा से मेरा सबसे बड़ा डरावना सवाल था।
दरअसल, वर्षा वन सच में बेहद सुंदर है।
मैं यह कह सकता हूँ कि मैं वहाँ गया था।
कि, "कभी कोस्टा रिका गए हो?"
"हाँ, गया हूँ। मैंने वहाँ कुछ समय बिताया है।
वह बेहद, बेहद सुंदर जगह है।
आपको भी वह देखना चाहिए। आपको भी वहाँ जाना चाहिए।"
उप-शीर्षक अनुवादक: मून कलिता